Vsebina

# Logične funkcije

V tej kategoriji so funkcije logike.

### Obravnava ne-logičnih argumentov v logičnih funkcijah

- Nič (0) je ekvivalentno FALSE in vsa druga števila so ekvivalentna TRUE.

- Prazne celice in besedilo v celicah so prezrti.

- Napaka #VALUE nastopi, če so prezrti vsi argumenti.

- Napaka #VALUE nastopi, če je eden od argumentov neposredno besedilo (ne besedilo iz celice).

- Napake kot argumenti povzročijo napako.

Za dostop do tega ukaza ...

Vstavi – Funkcija – Kategorija Logika

### ISNA

Vrne TRUE, če celica vsebuje napačno vrednost #N/A (vrednost ni na voljo).

Če pride do napake, funkcija vrne FALSE.

#### Skladnja

ISNA(vrednost)

Vrednost je vrednost ali izraz, ki ga preverjamo.

#### Primer

=ISNA(D3) kot rezultat vrne FALSE.

### IFERROR

Vrne vrednost, če celica ne vsebuje vrednosti napake, ali nadomestno vrednost, če jo.

Ta funkcija je na voljo od LibreOffice 4.0.

#### Skladnja

IFERROR(vrednost; nadomestna_vrednost)

Vrednost je vrednost ali izraz, ki bo vrnjen, če ni enak napaki ali če je ne povzroči.

Nadomestna_vrednost je vrednost ali izraz, ki bo vrnjen, če izraz ali vrednost Vrednost ni enaka napaki ali je ne povzroči.

#### Primer

=IFERROR(C8;C9), kjer celica C8 vsebuje =1/0, vrne vrednost celice C9, ker je 1/0 neveljaven izraz.

=IFERROR(C8;C9), kjer celica C8 vsebuje =1/0, vrne 13, vrednost celice C8, ki ni neveljaven izraz.

## IFS

IFS je večkratna funkcija IF.

## SWITCH

SWITCH primerja izraz z vrednostmi od vrednost1 do vrednostn in vrne rezultat, ki pripada prvi vrednosti, ki je enaka izrazu. Če ni zadetka in je podana privzeta vrednost, bo vrnjena slednja.

## AND

Vrne TRUE, če so vsi argumenti TRUE. Če je eden od elementov FALSE, vrne funkcija vrednost FALSE.

Argumenti so lahko logični izrazi (TRUE, 1<5, 2+3=7, B8<10), ki vrnejo logične vrednosti, ali matrike (A1:C3), ki vsebujejo logične vrednosti.

#### Skladnja

AND(logična vrednost 1[; logična vrednost 2][; ... ;[logična vrednost 255]])

Logična vrednost 1; logična vrednost 2; ... ;logična vrednost 255 so logične vrednosti oz. sklici na celice ali obsege celic, ki vsebujejo logične vrednosti.

Ta funkcija prezre vse besedilne in prazne celice v obsegu podatkov. Če sumite,da so rezultati funkcije napačni, preverite prisotnost besedila v obsegih podatkov. Uporabite funkcijo poudarjanje vrednosti, s katero poudarite besedilno vsebino v obsegu, ki lahko predstavlja število.

#### Primer

Preverjamo logične vrednosti vnosov 12<13; 14>12 in 7<6:

=AND(12<13;14>12;7<6) vrne FALSE.

=AND(FALSE();TRUE()) vrne FALSE.

Matrična formula {=AND(B1:B10;C1:C10)} vrne enodimenzionalno vrednost TRUE, če imajo vse komponente B1:B10 in C1:C10 vrednost TRUE. Zgornja matrična formula ne vrne logičnega IN po elementih, zato ne vrne matrike logičnih vrednosti. Za izračun logičnega IN med elementi matrik uporabite operator * v kontekstu matrik. V tem primeru vnesite {=B1:B10*C1:C10}.

## FALSE

Vrne logično vrednost FALSE. Funkcija FALSE() ne potrebuje argumentov in vedno vrne logično vrednost FALSE.

#### Skladnja

FALSE()

#### Primer

=FALSE() vrne FALSE.

=NOT(FALSE()) vrne TRUE.

## IF

Določi logični preizkus.

#### Skladnja

IF(preizkus [; [nato_vrednost] [; [sicer_vrednost]]])

Test je katera koli vrednost ali kateri koli izraz, ki je lahko TRUE ali FALSE.

Nato_vrednost (neobvezno) je vrednost, ki jo dobimo, če je logični preizkus TRUE.

Sicer_vrednost (neobvezno) je vrednost, ki jo dobimo, če je logični preizkus FALSE.

V funkcijah LibreOffice Calc lahko parametre, ki niso označeni kot »zahtevani«, izpustite le tedaj, ko ne sledi noben parameter. Če sta npr. za funkcijo s štirimi parametri prva dva označena kot »zahtevano«, lahko izpustite parameter 4 ali parametra 3 in 4, ne smete pa izpustiti zgolj parametra 3.

#### Primer

=IF(A1>5;100;"premajhno") Če je vrednost v A1 višja od 5, je v trenutno celico vnesena vrednost 100; sicer je vneseno besedilo premajhno.

=IF(A1>5;;"premajhno") Če je vrednost v A1 višja od 5, je vrnjena vrednost 0, saj se za prazne parametre predpostavlja, da imajo vrednost 0; sicer je vrnjeno besedilo premajhno.

=IF(A1>5;100;) Če je vrednost v A1 višja od 5, je vrnjena vrednost 0, saj za prazen parameter sicer_vrednost šteje, da ima vrednost 0; sicer je vrnjeno 100.

## NOT

Negira (komplementira) logično vrednost.

#### Skladnja

NOT(logična_vrednost)

Logična_vrednost je vrednost, nad katero se bo izvedla negacija (oz. komplement).

#### Primer

=NOT(A). Če je A=TRUE, potem bo NOT(A) vrnila vrednost FALSE.

## OR

Vrne TRUE, če je pravilen vsaj en argument. Ta funkcija vrne vrednost FALSE, če imajo vsi argumenti logično vrednost napačno.

Argumenti so lahko logični izrazi (TRUE, 1<5, 2+3=7, B8<10), ki vrnejo logične vrednosti, ali matrike (A1:C3), ki vsebujejo logične vrednosti.

#### Skladnja

OR(logična vrednost 1[; logična vrednost 2][; ... ;[logična vrednost 255]])

Logična vrednost 1; logična vrednost 2; ... ;logična vrednost 255 so logične vrednosti oz. sklici na celice ali obsege celic, ki vsebujejo logične vrednosti.

Ta funkcija prezre vse besedilne in prazne celice v obsegu podatkov. Če sumite,da so rezultati funkcije napačni, preverite prisotnost besedila v obsegih podatkov. Uporabite funkcijo poudarjanje vrednosti, s katero poudarite besedilno vsebino v obsegu, ki lahko predstavlja število.

#### Primer

Vzemimo, da želimo preveriti logične vrednosti podatkov 12<11; 13>22, in 45=45.

=OR(12<11;13>22;45=45) vrne TRUE.

=OR(FALSE();TRUE()) vrne TRUE.

Matrična formula {=OR(B1:B10;C1:C10)} vrne enodimenzionalno vrednost FALSE, če imajo vse komponente B1:B10 in C1:C10 vrednost FALSE. Zgornja matrična formula ne vrne logičnega ALI po elementih, zato ne vrne matrike logičnih vrednosti. Za izračun logičnega ALI med elementi matrik uporabite operator + v kontekstu matrik. V tem primeru vnesite {=B1:B10+C1:C10}.

## TRUE

Logična vrednost je naravnana na TRUE. Funkcija TRUE() ne zahteva nobenega argumenta in vedno vrne logično vrednost TRUE (pravilno).

#### Skladnja

TRUE()

#### Primer

If A=TRUE and B=FALSE the following examples appear:

=AND(A;B) vrne FALSE

=OR(A;B) vrne TRUE

=NOT(AND(A;B)) vrne TRUE

## XOR

Vrne TRUE, če liho število argumentov vrne TRUE.

Argumenti so lahko logični izrazi (TRUE, 1<5, 2+3=7, B8<10), ki vrnejo logične vrednosti, ali matrike (A1:C3), ki vsebujejo logične vrednosti.

Ta funkcija je na voljo od LibreOffice 4.0.

#### Skladnja

XOR(logična vrednost 1[; logična vrednost 2][; ... ;[logična vrednost 255]])

Logična vrednost 1; logična vrednost 2; ... ;logična vrednost 255 so logične vrednosti oz. sklici na celice ali obsege celic, ki vsebujejo logične vrednosti.

#### Primer

=XOR(TRUE();TRUE()) vrne FALSE.

=XOR(TRUE();TRUE();TRUE()) vrne TRUE.

=XOR(FALSE();TRUE()) vrne TRUE.

Podobne teme

Seznam funkcij po kategorijah